[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 3.4.2008

SEC(2008) 408 окончателен

Проект на

РЕШЕНИЕ НА СЪВМЕСТНИЯ КОМИТЕТ НА ЕИП

за изменение на Протокол 30 към Споразумението за ЕИП за конкретни разпоредби за организацията на сътрудничеството в областта на статистиката

Проект за обща позиция на Общността - (представен от Комисията)

ОБЯСНИТЕЛЕН МЕМОРАНДУМ

1. Протокол 30 към Споразумението за ЕИП съдържа конкретни разпоредби относно сътрудничеството в областта на статистиката между Общността и държавите от ЕАСТ, които членуват в ЕИП.

2. Приложеният проект на решение на Съвместния комитет на ЕИП има за цел да измени протокол 30, като разшири сътрудничеството в областта на статистиката. Той предоставя рамка за сътрудничество и определя условията за пълно участие без право на гласуване на държавите от ЕАСТ, които членуват в ЕИП, в програмите и действията на Общността в тази област, считано от 1.1.2008 г., като включва:

32007 D 1578 : Решение № 1578/2007/ЕО на Европейския парламент и на Съвета от 11 декември 2007 г. относно Статистическата програма на Общността за периода 2008 г. - 2012 г. (ОВ L 344, 28.12.2007 г., стр. 15).

3. Член 1, параграф 3 от Регламент (ЕО) № 2894/94 на Съвета относно условията за прилагане на Споразумението за ЕИП предвижда Съветът да определя позицията на Общността за такива решения въз основа на предложение от Комисията.

4. Проектът на решение на Съвместния комитет на ЕИП се представя на Съвета за одобрение. Комисията се надява да има възможност да изложи позицията на Общността в Съвместния комитет на ЕИП при първа възможност.

Проект на

РЕШЕНИЕ НА СЪВМЕСТНИЯ КОМИТЕТ НА ЕИП № […]

от […] година

за изменение на Протокол 30 към Споразумението за ЕИП за конкретни разпоредби за организацията на сътрудничеството в областта на статистиката

СЪВМЕСТНИЯТ КОМИТЕТ НА ЕИП,

като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, по-нататък наричано „Споразумението“, и по-специално член 98 от него,

като има предвид, че:

(1) Приложение 30 към Споразумението бе изменено с Решение №.../... на Съвместния комитет на ЕИП от …г..[1]

(2) Статистическата програма за периода 1998 – 2002 г. вече не се прилага и следователно следва да се заличи в Споразумението.

(3) Структурата на Протокол 30 следва да се опрости.

(4) Това структурно опростяване не бива да бъде насочено към същината, засягаща сътрудничеството в областта на статистиката за периода 2003 – 2007 г., по начина, по който е включено в протокол 30 от Решения № 163/2003[2] и № 90/2004[3] на Съвместния комитет на ЕИП.

(5) Статистическата програма на ЕИП за периода 2008 – 2012 г. следва да бъде основана на Решение № 1578/2002/ЕО на Европейския парламент и на Съвета от 11 декември 2007 г. относно статистическата програма на Общността за периода 2008 - 2012 г.[4] и следва да включва програмните елементи, които са необходими за описване и наблюдение на всички релевантни икономически, социални и екологични аспекти на Европейското икономическо пространство.

(6) Протокол 30 към Споразумението следва съответно да се измени, за да позволи разширяване на сътрудничеството, считано от 1 януари 2008 г.,

РЕШИ:

Член 1

Протокол 30 към Споразумението се изменя съгласно посоченото в приложението към настоящото решение.

Член 2

Списъкът с комитетите, съгласуван от договарящите се страни към споразумението, и който се съдържа в одобрения протокол от срещата по протокол 30 от преговорите за споразумение между Европейската икономическа общност, Европейската общност за въглища и стомана и техните държави-членки и държавите от ЕАСТ относно Европейското икономическо пространство, не засягат участието на държавите от ЕАСТ в който и да е друг комитет на ЕО или орган в съответствие с член 1, параграф 1 от протокол 30, изменен с настоящото решение.

Член 3

Настоящото решение влиза в сила в деня след последната нотификация в Съвместния комитет на ЕИП съгласно член 103, параграф 1 от Споразумението[5].

То се прилага от 1 януари 2008 г.

Член 4

Настоящото решение се публикува в раздел „ЕИП” и в притурка за ЕИП към Официален вестник на Европейския съюз .

Съставено в Брюксел на […] година.

За Съвместния комитет на ЕИП:

Председател […]

Секретари на Съвместния комитет на ЕИП […]

ПРИЛОЖЕНИЕ

към Решение на Съвместния комитет на ЕИП № […]

Текстът на протокол 30 на споразумението се заменя със следния текст:

„Член 1

Общи разпоредби

1. Конференция на представителите на националните статистически организации на договарящите страни, Статистическата служба на Европейските общности (Евростат) и Статистическата служба на държавите от ЕАСТ (ESO) ръководи статистическото сътрудничество и разработва програми и процедури за статистическо сътрудничество в тясна координация с тези на Общността и наблюдава тяхното изпълнение. Конференцията и Статистическият програмен комитет организират задачите си съобразно целите на настоящия протокол на съвместни срещи като Конференцията СПК/EИП съгласно специален процедурен правилник, който следва да се приеме от Конференцията СПК/EИП.

2. Държавите от ЕАСТ от началото на сътрудничеството във връзка с програмите и действията, посочени в този протокол, участват изцяло без с правото на глас в комитетите на ЕО и други органи, които подпомагат Комисията на ЕС в управлението или развитието на тези програми и действия.

3. Статистическата информация от държавите ЕАСТ се изпраща от държавите ЕАСТ до Евростат за съхранение, обработка и разпространение. За тази цел ESO работи в тясно сътрудничество с държавите от ЕАСТ и Евростат, за да гарантира, че данните от държавите от ЕАСТ са надлежно изпратени и са разпространени до различните потребителски групи чрез нормалните канали за разпространение като част от статистиката на ЕИП.

4. Държавите от ЕАСТ поемат допълнителните разходи, които се налагат на Евростат за съхраняване, обработка и разпространение на данни от техните страни.

5. Държавите от ЕАСТ имат финансов принос към допълнителните административни разходи на Общността, произтичащи от тяхното участие в програми и действия, споменати в този протокол, и различни от направените за съхранение, разпространение или обработка на данни в съответствие с член 82, параграф 1, буква б) от Споразумението.

6. Управлението на статистиката от държавите от ЕАСТ е подчинено на Регламент (ЕО) № 322/97 на Съвета от 17 февруари 1997 г. относно статистиката на Общността (ОВ L 52, 22.2.1997 г., стр. 1).

7 Съвместен годишен доклад на ESO/Евростат за оценка на осъществяването на целите, приоритетите и дейностите, планирани във връзка с този протокол, се изготвя и изпраща на конференцията на СПК/ЕИП, цитирана в параграф 1, и до Съвместния комитет на ЕИП.

Член 2

Статистическа програма 2003 г. - 2007 г.

1. Статистическата програма на Общността от 2003 г. до 2007 г., създадена с Решение на Европейския парламент и на Съвета, на което има позоваване в параграф 4, формира рамката за статистическите действия на ЕИП между 1 януари 2003 г. и 31 декември 2007 г. Всички главни области и статистически теми на Статистическата програма на Общността от 2003 г. до 2007 г. се считат за отнасящи се към статистическото сътрудничество на ЕИП и са отворени за пълно участие на държавите от ЕАСТ.

2. От 1 януари 2003 г. конкретна годишна статистическа програма на ЕИП се разработва ежегодно от Статистическата служба на ЕАСТ в консултации с работната група на ръководителите на националните статистически институции от ЕАСТ. Годишната статистическа програма на ЕИП се разработва успоредно и се основава на подразделение на годишната работна програма, разработена от Комисията, в съответствие с решението на Европейския парламент и на Съвета, посочено в параграф 4.

3. От 1 януари 2003 г. държавите от ЕАСТ имат финансов принос в съответствие с член 82, параграф 1, буква а) от Споразумението и финансовите регламенти към него към сума, представляваща 75 % от сумата, посочена в бюджетни редове Б5-600А и Б5-600Б или заместващ член (Статистическа информационна политика) в бюджета на Общността.

4. Предмет на този член са следните актове на Общността:

- 32002 D 2367 : Решение № 2367/2002/ЕО на Европейския парламент и на Съвета от 16 декември 2002 г. относно статистическата програма на Общността от 2003 г. до 2007 г. (ОВ L 358, 31.12.2002 г., стр. 1.), адаптирано с:

- 32004 D 0787 : Решение № 787/2004/ЕО на Европейския парламент и на Съвета от 21 април 2004 г. (ОВ L 138, 30.4.2004 г., стр. 12).

Член 3

Статистическа програма 2008 - 2012 г.

1. Статистическата програма на Общността от 2008 г. до 2012 г., създадена с Решение на Европейския парламент и на Съвета, на което има позоваване в параграф 4, формира рамката за статистическите действия на ЕИП между 1 януари 2008 г. и 31 декември 2012 г. Всички главни области и статистически теми на Статистическата програма на Общността от 2008 г. до 2012 г. се считат за отнасящи се към статистическото сътрудничество на ЕИП и са отворени за пълно участие на държавите от ЕАСТ.

2. От 1 януари 2008 г., всяка година ще бъде развивана конкретна Годишна статистическа програма на ЕИП, съвместно със Статистическата служба на ЕАСТ и Евростат. Годишната статистическа програма на ЕИП се разработва успоредно и се основава на подразделение на годишната работна програма, разработена от Комисията, в съответствие с решението на Европейския парламент и на Съвета, посочено в параграф 4. Годишната статистическа програма на ЕИП се одобрява от договарящите страни съгласно техните собствени вътрешни процедури.

3. От 1 януари 2008 г. държавите от ЕАСТ имат финансов принос в съответствие с член 82, параграф 1, буква а) от Споразумението и финансовите регламенти към него, към сума, представляваща 75 % от сумата, посочена в бюджетни редове 29 02 03 и 29 01 04 01 (Статистическа информационна политика) в бюджета на Общността.

4. Предмет на този член е следният акт на Общността:

- 32007 D 1578 : Решение № 1578/2007/ЕО на Европейския парламент и на Съвета от 11 декември 2007 г. относно Статистическата програма на Общността за периода 2008 - 2012 г. (ОВ L 344, 28.12.2007 г., стр. 15.)“

[1] ОВ L …

[2] OВ L 41, 12.2.2004 г., стр. 64.

[3] OВ L 349, 25.11.2004 г., стр. 52.

[4] OВ L 344, 28.12.2007 г., стр. 15.

[5] [Не са посочени конституционни изисквания.] [Посочени са конституционни изисквания.]